**MAŽEIKIŲ RAJONO NAKVYNĖS NAMAI**

**DIREKTORIUS**

**ĮSAKYMAS**

**DĖL MAŽEIKIŲ RAJONO NAKVYNĖS NAMŲ VIDINIO INFORMACIJOS APIE PAŽEIDIMUS TEIKIMO KANALO ADMINISTRAVIMO TVARKOS APRAŠO PATVIRTINIMO**

2024-04-02 Nr. V-20

Mažeikiai

 Vadovaujantis Lietuvos Respublikos pranešėjų apsaugos įstatymo 16 str. 1 dalimi bei atsižvelgdamas į Vidinį informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašą:

T v i r t i n u Mažeikių rajono nakvynės namų vidinio informacijos apie pažeidimus teikimo kanalo administravimo tvarkos aprašą.

Direktorius Kęstutis Gusarovas

 PATVIRTINTA

 Mažeikių rajono nakvynės namų

 Direktoriaus įsakymu

 2024-04-02 Nr. V-20

**MAŽEIKIŲ RAJONO NAKVYNĖS NAMŲ VIDINIO INFORMACIJOS APIE PAŽEIDIMUS TEIKIMO KANALO ADMINISTRAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Mažeikių rajono nakvynės namų vidinio informacijos apie pažeidimus teikimo kanalo tvarkos aprašas (toliau – Aprašas) nustato informacijos apie pažeidimus Mažeikiu rajono nakvynės namai (toliau – Nakvynės namai) biudžetinė įstaiga (toliau – biudžetinė įstaiga) teikimo Mažeikių rajono nakvynės namuose veikiančiu vidiniu informacijos apie pažeidimus teikimo kanalu (toliau – vidinis kanalas), pranešimų apie pažeidimus priėmimo, jų vertinimo, nagrinėjimo ir asmens informavimo tvarką.

2. Pranešimų apie pažeidimus teikimo pagrindas nustatytas Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše, patvirtintame Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ (toliau – Nutarimas).

3. Mažeikių rajono nakvynės namuose gauti pranešimai apie pažeidimus priimami, registruojami, nagrinėjami ir asmenų, teikiančių informaciją apie pažeidimą, apsaugos priemonės užtikrinamos vadovaujantis Lietuvos Respublikos pranešėjų apsaugos įstatymu, kitais teisės aktais ir Aprašu.

4. Šiame Apraše vartojamos sąvokos:

4.1. **Nakvynės namų darbuotojas –**darbuotojas, dirbantis pagal darbo sutartį.

4.2. **Pažeidimas** – Nakvynės namuose galbūt rengiama, daroma ar padaryta nusikalstama veika, administracinis nusižengimas, tarnybinis nusižengimas ar darbo pareigų pažeidimas, taip pat šiurkštus privalomų profesinės etikos normų pažeidimas ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos pranešėjas sužino iš savo turimų ar turėtų darbo santykių arba sutartinių santykių su Mažeikių rajono nakvynės namais.

4.3. **Asmuo, teikiantis informaciją apie pažeidimą**  –  asmuo, kuris kompetentingam subjektui pateikia informaciją apie pažeidimą įstaigoje, kurį su įstaiga sieja ar siejo tarnybos, darbo ar sutartiniai santykiai arba įdarbinimo ar kiti iki sutartiniai santykiai, taip pat savarankiškai dirbančio asmens statusą turinčiam asmeniui, akcininkui ar asmeniui, priklausančiam įmonės administraciniam, valdymo ar priežiūros organui (įskaitant vykdomųjų galių neturinčius narius, taip pat savanorius ir apmokamus ar neapmokamus stažuotojus), arba bet kuriam fiziniam asmeniui, dirbančiam prižiūrint ir vadovaujant rangovams, subrangovams ir (ar) tiekėjams.

4.4.**Kompetentingas subjektas** – Mažeikių rajono nakvynės namų direktoriaus įsakymu paskirtas darbuotojas, kuris administruoja vidinį informacijos apie pažeidimus teikimo kanalą, nagrinėja juo gautą informaciją apie pažeidimus, užtikrina asmens, pateikusio informaciją apie pažeidimus, konfidencialumą.

5. Kitos šiame Apraše vartojamos sąvokos suprantamos taip, kaip jos apibrėžtos Lietuvos Respublikos pranešėjų apsaugos įstatyme ir kituose teisės aktuose, reglamentuojančiuose pranešėjų apsaugą.

**II SKYRIUS**

**INFORMACIJOS APIE PAŽEIDIMUS TEIKIMAS**

6. Apie pažeidimą pranešti vidiniu informacijos apie pažeidimus teikimo kanalu gali bet kuris asmuo, kurį su Mažeikių rajono nakvynės namais sieja ar siejo tarnybos, darbo ar sutartiniai santykiai (konsultavimo, rangos, subrangos, stažuotės, praktikos, savanoriškos veiklos ir pan.) arba įdarbinimo ar kiti iki sutartiniai santykiai, taip pat savarankiškai dirbančio asmens statusą turinčiam asmeniui, akcininkui ar asmeniui, priklausančiam įmonės administraciniam, valdymo ar priežiūros organui (įskaitant vykdomųjų galių neturinčius narius, taip pat savanorius ir apmokamus ar neapmokamus stažuotojus), arba bet kuriam fiziniam asmeniui, dirbančiam prižiūrint ir vadovaujant rangovams, subrangovams ir (ar) tiekėjams.

7. Informacija apie pažeidimus pateikiama raštu ar žodžiu. Asmuo, teikiantis informaciją apie pažeidimą, turi užpildyti Lietuvos Respublikos Vyriausybės nustatytos formos pranešimą apie pažeidimą. Pranešimo forma skelbiama Nakvynės namų interneto svetainėje [www.mazeikiunakvynesnamai.lt](http://www.mazeikiunakvynesnamai.lt) Jeigu asmuo, teikiantis informaciją apie pažeidimą, nesilaiko pranešimo formos reikalavimo ir apie pažeidimą praneša laisvos formos pranešimu, pranešime būtina nurodyti:

7.1. kas, kada, kokiu būdu ir kokį pažeidimą rengiasi daryti, daro ar padarė ir pan.;

7.2. sužinojimo apie pažeidimą datą ir aplinkybes;

7.3. savo vardą, pavardę, asmens kodą arba gimimo datą, jeigu asmens kodo neturi, darbovietę, kitus kontaktinius duomenis;

7.4. jei įmanoma, pateikia bet kokius turimus dokumentus, duomenis ar informaciją, atskleidžiančią galimo pažeidimo požymius.

8. Asmuo, teikiantis informaciją apie pažeidimą, pranešimą kompetentingam subjektui gali pateikti šiais būdais:

8.1. tiesiogiai atvykęs į Mažeikių rajono nakvynės namus , adresu Sodų g. 7, Mažeikiai, pas atsakingą asmenį.

8.2. atsiųsdamas  pranešimą elektroninio pašto adresu: birute.valancauskiene@mazeikiunakvynesnamai.lt

**III SKYRIUS**

**PRANEŠIMŲ PRIĖMIMAS IR REGISTRAVIMAS**

9. Pranešimų priėmimas organizuojamas nakvynės namuose, Sodų g. 7, Mažeikiai.

10. Vidiniu informacijos apie pažeidimus teikimo kanalu pateiktas pranešimas perduodamas tiesiogiai kompetentingam subjektui, kuris tą pačią darbo dieną pranešimą užregistruoja Vidiniu informacijos apie pažeidimus teikimo kanalu pateiktų pranešimų registre (1 priedas).

11. Jeigu pranešimas pateikiamas tiesiogiai ar atsiunčiamas paštu nakvynės namams be nuorodos, kad jis adresuotas kompetentingam subjektui asmeniškai, Įstaigos administratorius (ė) dokumentų valdymo sistemos gautų dokumentų registre neregistruoja, tačiau nedelsdamas, bet ne vėliau kaip kitą darbo dieną nuo pranešimo gavimo dienos, jį nuskaito ir jo skaitmeninę kopiją persiunčia kompetentingam subjektui šio Aprašo 8.2 papunktyje nurodytu elektroninio pašto adresu, arba perduoda jį kompetentingam subjektui.

12. Pranešimas, gautas Mažeikių rajono nakvynės namuose, kitu elektroninio pašto adresu, nei nurodyta Aprašo 8.2 papunktyje, neregistruojamas ir nedelsiant, bet ne vėliau kaip kitą darbo dieną nuo pranešimo gavimo dienos, persiunčiamas Aprašo 8.2 papunktyje nurodytu elektroninio pašto adresu.

13. Šio Aprašo 11 ir 12 punktuose nustatyta tvarka gautas ir (ar) persiųstas elektroniniu paštu pranešimas turi būti ištrintas nedelsiant, bet ne vėliau kaip per 5 darbo dienas nuo persiuntimo kompetentingam subjektui dienos.

14. Jeigu asmenų aptarnavimo Nakvynės namuose tvarka užregistravus asmens prašymą, pareiškimą ar skundą vėliau paaiškėja, kad jame pateikta informacija patenka į Lietuvos Respublikos pranešėjų apsaugos įstatymo reguliavimo sritį, apie tai nedelsiant informuojamas kompetentingas subjektas šio Aprašo 11 ir 12 punktuose nustatyta tvarka.

**IV SKYRIUS**

**INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS**

15. Kompetentingas subjektas, gavęs pranešimą, kuris atitinka šio Aprašo 7 punkte nustatytus reikalavimus, nuo pranešimo gavimo momento užtikrina jį pateikusio asmens konfidencialumą ir nedelsdamas imasi vertinti gautą informaciją apie pažeidimą. Konfidencialumo užtikrinti nebūtina, kai to raštu prašo informaciją apie pažeidimą pateikęs asmuo arba jei jo pateikta informacija yra žinomai melaginga.

16. Kompetentingas subjektas, gavęs informaciją apie pažeidimą, privalo:

16.1. užtikrinti, kad gauta informacija apie pažeidimą ir su juo susiję duomenys būtų laikomi saugiai ir su jais galėtų susipažinti tik tokią teisę turintys ir informaciją apie pažeidimą nagrinėjantys asmenys;

16.2. informaciją apie pažeidimą pateikusiam asmeniui pageidaujant nedelsdamas raštu jį informuoti apie tokios informacijos gavimo faktą;

16.3. Kompetentingas subjektas ne vėliau kaip per 10 darbo dienų nuo informacijos apie pažeidimą gavimo patvirtinimo raštu informuoja tokią informaciją pateikusį asmenį apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas;

16.4. Kompetentingas subjektas, baigęs nagrinėti informaciją apie pažeidimą, ne vėliau kaip per 2 darbo dienas raštu informuoja informaciją apie pažeidimą pateikusį asmenį apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, nurodo priimto sprendimo apskundimo tvarką. Nustačius pažeidimo padarymo faktą, kompetentingas subjektas informuoja informaciją apie pažeidimą pateikusį asmenį apie pažeidimą padariusiems asmenims;

16.5. konsultuoti asmenį, pateikusį informaciją apie pažeidimą, dėl jam galimo ar daromo neigiamo poveikio, susijusio su informacijos apie pažeidimą pateikimo faktu, dėl jo teisių gynimo būdų ar priemonių, jei asmuo to prašo.

17. Kompetentingas subjektas, atlikęs informacijos apie pažeidimą vertinimą ir nustatęs, kad:

17.1. pranešime nurodyta informacija priskirtina nagrinėti išimtinei Lietuvos Respublikos prokuratūros kompetencijai, nedelsdamas, bet ne vėliau kaip per 2 darbo dienas nuo pranešimo gavimo dienos, persiunčia jį Lietuvos Respublikos prokuratūrai ir apie tai praneša pateikusiam asmeniui;

17.2. iš pranešime nurodytos informacijos yra pagrindas manyti, kad galbūt buvo padarytas kitas, išimtinei Lietuvos Respublikos prokuratūros kompetencijai nepriskirtas nagrinėti, teisės aktų pažeidimas,  nedelsdamas, bet ne vėliau kaip per 2 darbo dienas nuo pranešimo gavimo dienos, persiunčia pranešimą institucijai, įgaliotai tirti tokius pažeidimus, ir apie tai praneša asmeniui.

18. Kompetentingas subjektas nenagrinėja pranešimų ir apie tai praneša informaciją apie pažeidimą pateikusiam asmeniui, jeigu:

18.1. pateikta informacija apie pažeidimą neatitinka Lietuvos Respublikos pranešėjų apsaugos įstatymo nuostatų;

18.2. pranešimas grindžiamas akivaizdžiai tikrovės neatitinkančia informacija;

18.3. asmuo kreipiasi pakartotinai dėl tų pačių aplinkybių, kai prieš tai pateiktas pranešimas apie pažeidimą Apraše nustatyta tvarka buvo išnagrinėtas ir dėl jo priimtas sprendimas.

19. Kompetentingas subjektas, atlikęs informacijos apie pažeidimą vertinimą, priima vieną iš šių sprendimų:

19.1. persiųsti pranešimą pagal kompetenciją kitai institucijai nustačius šio Aprašo 17.1–17.2 papunkčiuose nurodytas aplinkybes;

19.2. kreiptis į Mažeikių rajono nakvynės namų direktorių dėl įstaigos darbuotojo galimai padaryto tarnybinio nusižengimo tyrimo;

19.3. atsisakyti nagrinėti pranešimą, jei yra bent vienas iš šio Aprašo 18 punkte nurodytų pagrindų.

**V SKYRIUS**

**KONFIDENCIALUMO APSAUGA**

20. Visa šiame Apraše nustatyta tvarka gauta informacija apie pažeidimus priskiriama konfidencialiai informacijai.

21. Mažeikių rajono nakvynės namų darbuotojai, kurie pagal atliekamas funkcijas turi prieigą prie asmens, teikiančio informaciją apie pažeidimą, pateiktų duomenų arba gali sužinoti ją pateikusio asmens duomenis, yra supažindinami su atsakomybe už Lietuvos Respublikos pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą bei privalo pasirašyti konfidencialumo pasižadėjimą (2 priedas) ir įsipareigoti neatskleisti tokios informacijos ar duomenų trečiosioms šalims.

22. Mažeikių rajono nakvynės namų darbuotojai, kuriems pagal pareigas tapo žinomi asmens, pateikusio informaciją apie pažeidimą, asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo (tarnybos) metu, tiek po jo.

23. Visais atvejais, kai yra galima grėsmė dėl konfidencialumo reikalavimų pažeidimo bei konfidencialios informacijos atskleidimo, kompetentingas subjektas apie tokią grėsmę privalo pranešti Mažeikių rajono nakvynės namų (vadovui) direktoriui ir kartu numatyti priemones šiai grėsmei pašalinti.

24. Mažeikių rajono nakvynės namų darbuotojai, kuriems pagal pareigas tapo žinomas informacijos apie pažeidimą turinys ir asmens, teikiančio informaciją apie pažeidimą, asmens duomenys, privalo užtikrinti informacijos apie pažeidimą ir asmens duomenų konfidencialumą tiek tarnybos (darbo) metu, tiek po jos (jo).

**VI SKYRIUS**

**BAIGIAMOSIOS NUOSTATOS**

25. Kompetentingas subjektas ne rečiau kaip kartą per metus apibendrina informacijos apie pažeidimus gavimo, nagrinėjimo praktiką ir kaupia statistinius duomenis apie pranešimų skaičių, jų vertinimo rezultatus, apibendrintą informaciją apie pažeidimus, kurie buvo atskleisti remiantis asmenų pateikta informacija, teikia įstaigos (vadovui) direktoriui.

26. Dokumentai, susiję su Aprašo nuostatų vykdymu, saugomi vadovaujantis tvirtinamu dokumentacijos planu.

27. Aprašas ir informacija apie Mažeikių rajono nakvynės namuose veikiantį vidinį informacijos apie pažeidimus teikimo kanalą, paskirtą kompetentingą subjektą, jo kontaktus bei Aprašo 26 punkte nurodyta apibendrinta informacija skelbiami Mažeikių rajono nakvynės namų interneto svetainėje [www.mazeikiunakvynesnamai.lt](http://www.mazeikiunakvynesnamai.lt).

28. Už Aprašo nuostatų laikymosi priežiūrą ir jose reglamentuotų nuostatų vykdymo kontrolę bei periodišką, ne rečiau kaip kartą per 1 metus, Aprašo peržiūrėjimą atsakingas kompetentingas subjektas, kuris, įvertinęs Aprašo taikymo praktiką, esant poreikiui, inicijuoja Aprašo atnaujinimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mažeikių rajono nakvynės namų

vidinio informacijos apie pažeidimus teikimo

kanalo administravimo tvarkos aprašo

1 priedas

**MAŽEIKIŲ RAJONO NAKVYNĖS NAMŲ**

**VIDINIU INFORMACIJOS APIE PAŽEIDIMUS TEIKIMO KANALU PATEIKTŲ PRANEŠIMŲ REGISTRAS**

|  |  |  |  |  |  |
| --- | --- | --- | --- | --- | --- |
| Regis-tra-cijos Nr. | Pranešimo gavimo data | Kokiu būdu gautas pranešimas | Pranešimo antraštė | Ar praneši-mas nagrinėtas / nenagrinėtas | Priimtas sprendimas |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(Pareigų pavadinimas) (Parašas) (Vardas ir pavardė)

\_\_\_\_\_\_\_\_\_\_\_\_\_\_\_\_\_

Mažeikių rajono nakvynės namų

vidinio informacijos apie pažeidimus teikimo

kanalo tvarkos aprašo

2 priedas

**MAŽEIKIŲ RAJONO NAKVYNĖS NAMAI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(asmens vardas ir pavardė, pareigos)*

**KONFIDENCIALUMO PASIŽADĖJIMAS**

20 m. d.

Mažeikiai

1. Aš suprantu, kad vykdydamas savo pareigas Mažeikių rajono nakvynės namuose, turėsiu prieigą prie informacijos apie asmenis, kuriems vadovaujantis Lietuvos Respublikos pranešėjų apsaugos įstatymo (toliau – Pranešėjų apsaugos įstatymas) nuostatomis taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.

2. Aš žinau, kad konfidencialią informaciją sudaro asmens, Pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita jį tiesiogiai ar netiesiogiai identifikuoti leidžianti informacija.

3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti Kompetentingam subjektui apie bet kokią pastebėtą ar sužinotą situaciją, kuri gali kelti grėsmę tokios informacijos saugumui ir konfidencialumui.

4. Aš žinau, kad šis pasižadėjimas galios visą mano darbo / tarnybos laiką šioje įstaigoje, taip pat pasibaigus darbo ar sutartiniams santykiams.

5. Aš esu susipažinęs su Pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.

6. Aš esu įspėtas, kad, pažeidus šį pasižadėjimą, man gali būti taikoma atsakomybė už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)      (vardas ir pavardė)